b"\n_START_ARTICLE_\nBlockchain\n_START_PARAGRAPH_\nUna blockchain (cadena de blocs, en angl\xc3\xa8s), tamb\xc3\xa9 coneguda per les sigles BC, \xc3\xa9s una base de dades distribu\xc3\xafda, formada per cadenes de blocs dissenyades per evitar-ne la modificaci\xc3\xb3 un cop que una dada ha estat publicada; emprant un segellat de temps confiable i enlla\xc3\xa7ant a un bloc anterior. Per aquesta ra\xc3\xb3, \xc3\xa9s especialment adequada per emmagatzemar de forma creixent dades ordenades en el temps i sense possibilitat de modificaci\xc3\xb3 ni revisi\xc3\xb3. Les dades emmagatzemades en la cadena de blocs normalment solen ser transaccions (Ex. financeres); per aix\xc3\xb2, \xc3\xa9s freq\xc3\xbcent anomenar a les dades, transaccions. No obstant, no \xc3\xa9s necessari que ho siguin. Realment podr\xc3\xadem considerar que el que es registren  s\xc3\xb3n canvis at\xc3\xb2mics de l'estat del sistema. Per exemple, una cadena de blocs pot ser usada per estampillar documents i securitzar-los enfront d'alteracions. La t\xc3\xa8cnica ja es va aplicar l'any 2000 amb el naixement de la xarxa Freenet, i el terme fou emprat el 2009 per Bitcoin._NEWLINE_Aquesta tecnologia serveix per a solucionar el problema de la confian\xc3\xa7a mitjan\xc3\xa7ant la cooperaci\xc3\xb3 per a aconseguir objectius comuns. Utilitza matem\xc3\xa0tiques avan\xc3\xa7ades, criptografia, llenguatges de programaci\xc3\xb3 i la tecnologia de llibre de comptabilitat distribu\xc3\xafda (un tipus de computaci\xc3\xb3)."